**Pressemeddelelse**

 14-01-2020

Den seneste skærpede opdatering af Arbejdstilsynets vejledning i brugen af Epoxy og Isocyanater, sætter en stopper for brug af epoxy som forsegling til PCB forureninger, da der findes alternativer til epoxy som er lige så effektive men mindre skadelige. Skærpelsen er dermed en understregelse af, at epoxy er både skadelig og uønsket i bygningsmassen.

Indtil 31/12 2019 har der været en såkaldt "kattelem" i Arbejdstilsynets vejledning i brugen af epoxy og Isocyanater, som på *trods af produkternes åbenlyse skadelige* indhold, alligevel tillod brugen af dem.

Det har givet nogle situationer hvor man bla. på skoler og i andre miljøer hvor der opholder sig børn (som er særlig modtagelige for skadelig kemi), har anvendt skadelig epoxy, hvor det kunne erstattes af et mindre skadeligt produkt som fx det silikatbaserede "SPS Primær" fra TWO Teknik.

**"Kattelemmen" var den passus (understreget herunder) i punktet under substitution som lød;**

"Epoxyharpikser og isocyanater er farlige stoffer og materialer, der ikke må
bruges, hvis de kan erstattes med ufarlige, mindre farlige eller mindre generende
stoffer og materialer.
Ved enhver erstatning skal man sørge for, at den samlede risiko ved arbejdets
udførelse bliver mindst mulig.
Brugen af et erstatningsstof kan medføre tekniske vanskeligheder eller merudgifter.
Disse problemer må vurderes i forhold til de forbedringer, det nye
stof kan betyde for arbejdsmiljøet. Inddrag sikkerhedsorganisationen i vurderingen."

"På trods af at den tidligere formulering faktisk ret tydeligt sagde, at epoxy skulle erstattes - blev der i mange tilfælde set igennem fingre med substitutionsprincippet. Det argument vi hørte både fra en fremtræden rådgiver men også fra enkelte kommuner, at man valgte at se igennem fingre med reglerne, da det ikke gav mening at man ikke måtte forsegle PCB i fx vinduesfuger eller på vægge med epoxy, men gerne måtte støbe et epoxy gulv i selv samme lokale" Udtaler Tim Warner, Indehaver af TWO Teknik ApS - Der udvikler og sælger ikke epoxybaserede forseglingsprodukter.

**Den nye formulering i den opdaterede og skærpede AT vejledning på områder lyder;**

"Arbejdsgiveren skal fjerne epoxy- og isocyanat­holdige produkter eller erstatte dem med mindre farlige produkter, hvis det er teknisk muligt. Det gælder også, selv om påvirkningerne er ubetydelige, og selv om stofferne og materialerne bruges i et lukket system, sprøjtekabine eller sprøjteboks.

Virksomheden må ikke bruge et epoxy- eller isocyanatholdigt produkt, hvis det kan erstattes af et ufarligt, mindre farligt eller mindre generende produkt. Virksomheden skal altid vælge det teknisk egnede produkt, der er mindst farligt, og ikke udelukkende det teknisk mest optimale produkt. Det gælder uanset, om produktvalget kan øge arbejdsmængden og omkostningerne for arbejdsgiveren."

\_

Den nye formulering understreger altså, at epoxy produkter skal udskiftes også selvom det medfører en øget omkostning og/eller et valgt af et mindre teknisk dygtigt produkt.

"Det glæder mig, at der endelig er strammet op på området - Siger Tim Warner og fortsætter; "Vi har siden vores start for 12 år siden haft fokus på, at producere "ikke epoxybaserede" miljøvenlige forseglingsprodukter, helt principielt - der både tager hensyn til bruger og nærmiljø, og så har det selvfølgelig til tider været frustrerende, at man på trods af en lovgivning på området bare har kunnet vælge et skadeligt men billigere alternativ. Sandheden er nemlig, at vores produkter er det mindst skadelige forseglingsprodukt, som man kun skal bruge biller og handsker for at benytte (red. ej heller epoxykursus) - men som på ingen måde stiller bygherrer/bruger dårligere teknisk eller økonomisk  - tværtimod på flere områder, da vores produkter er sporbare og bla også tilbyder meget kortere arbejdstider"

Forseglingsproduktet "SPS Primær" fra TWO Teknik, som var det første produkt til PCB forsegling i Danmark, er ikke epoxybaseret men silikatbaseret produkt og har udover en lavere MAL-kode (malerbranchens kode for valg sikkerhed og værnemidler) end epoxy, også en række andre fordele bla at;

* Produktet hærder meget hurtigt (24 timer) og derfor medfører kortere arbejdstider
* Hærder fra kun 1 grad celcius i modsætning til 8-10 grader som er normalt for forseglings/malingsprodukter
* Hæfter på stort set alle overflader
* Tillader at andre arbejder forgår i nærhed samtidig med at der forsegles for PCB
* Produktet er patenteret sporbart, som betyder at man som bygherrer har mulighed for altid at efterkontrollerer forseglings egen-effekt

Kontakt vedr spørgsmål:

Tim Warner, Indehaver og adm. Dir.

T: 72 22 02 68

M: info@twoteknik.dk

Korngaarden 10 Port B

4660 Store Heddinge